ઘી દ્વારા ત્વચાની સંભાળની વાત કરતાં સપના જણાવે છે, ‘ઘણાની ત્વચા ફેસપૅક લગાવવાથી ડ્રાય થઈ જતી હોય છે. તેથી બ્યુટિશ્યનો હૉટ પૅક લગાવવાનું પ્રિફર કરતાં હોય છે. એટલે કે પૅકને ગરમ કરીને લગાવતા હોય છે. તેથી તેઓ ડ્રાય સ્કિન પર બદામનું તેલ અથવા તો ઘીનું લેયર લગાવીને ફેસપૅક લગાવે છે. ત્વચાને વધુ ડ્રાય થતી અટકાવવા માટે ઘી રક્ષણાત્મક કવચનું કામ કરે છે. અમે વૅક્યુમ મશીનનો ઉપયોગ કરીએ ત્યારે પણ ઘી લગાવીએ છીએ. જેટલા પણ બ્યુટિશ્યનો હશે તેઓ ત્વચાની કૅર માટેના વૅક્યુમ મશીનથી વાકેફ હશે. એનો ઉપયોગ કરતાં પહેલાં સ્કિન પર ઑલિવ ઑઇલ કે બેબી ઑઇલ અથવા ઘીનો ઉપયોગ થાય છે. આ ત્રણ જ પદાર્થોનો ઉપયોગ થાય છે જેમાં ઘી સામેલ છે.’